ตลาดหุ้นเอเชียอ่อนตัวลงบ่ายนี้ เหตุวิตกตลาดหุ้นจีนร่วง
ตลาดหุ้นเอเชียอ่อนตัวลงในการซื้อขายช่วงบ่ายวันนี้ ภายหลังจากที่ตลาดหุ้นจีนร่วงลงจนทำให้เกิดความกังวลเกี่ยวกับประสิทธิภาพของมาตรการกระตุ้นตลาดหุ้นของทางการจีน ส่งผลให้เกิดการคาดการณ์ว่า ธนาคารกลางสหรัฐจะยังคงอัตราดอกเบี้ยไว้ที่ระดับเดิมต่อไปอีก
28 ก.ค. 2558

ตลาดหุ้นเอเชียอ่อนตัวลงในการซื้อขายช่วงบ่ายวันนี้ ภายหลังจากที่ตลาดหุ้นจีนร่วงลงจนทำให้เกิดความกังวลเกี่ยวกับประสิทธิภาพของมาตรการกระตุ้นตลาดหุ้นของทางการจีน ส่งผลให้เกิดการคาดการณ์ว่า ธนาคารกลางสหรัฐจะยังคงอัตราดอกเบี้ยไว้ที่ระดับเดิมต่อไปอีก
ดัชนี FBMKLCI ตลาดหุ้นมาเลเซียปิดภาคเช้าที่ 1,711.49 จุด เพิ่มขึ้น 1.73 จุด, +0.10% ดัชนี HSI ตลาดหุ้นฮ่องกงปิดภาคเช้าที่ 24,721.29 จุด เพิ่มขึ้น 369.33 จุด, +1.52% ดัชนีเซี่ยงไฮ้คอมโพสิตปิดเช้าร่วง 1% แตะ 3,688.48
ทอม ดีมาร์ค ประธานเจ้าหน้าที่บริหารและผู้ก่อตั้งบริษัทดีมาร์ค อนาลิติกส์ ในรัฐอริโซนา คาดการณ์ว่า ตลาดหุ้นจีนจะร่วงลงอีก 14% ในช่วง 3 สัปดาห์ข้างหน้า โดยรูปแบบการซื้อขายในตลาดหุ้นจีนขณะนี้มีความคล้ายคลึงกับเมื่อครั้งที่ตลาดหุ้นนิวยอร์กล่มสลายในปี 2472
ดีมาร์คคาดว่า ดัชนีเซี่ยงไฮ้คอมโพสิตจะดิ่งลงแตะระดับ 3,200 จุด หลังจากที่ดัชนีปิดตลาดร่วงลง 8.48% สู่ระดับ 3725.56 จุดเมื่อวานนี้ ซึ่งเป็นการร่วงลงที่รุนแรงที่สุดในรอบ 8 ปี แม้ว่ารัฐบาลพยายามที่จะสกัดการร่วงลงของตลาด ซึ่งรวมถึงการสั่งห้ามไม่ให้ผู้ถือหุ้นรายใหญ่ในตลาดทำการขายหุ้นเป็นระยะเวลา 6 เดือน
อินโฟเควสท์ แปลและเรียบเรียง